**ИНФОРМАЦИЈА**

**О РЕАЛИЗАЦИЈИ АКЦИОНОГ ПЛАНА И СТРАТЕГИЈЕ РАЗВОЈА СОЦИЈАЛНЕ ЗАШТИТЕ ЗА ПЕРИОД 2008 ДО 2015 ГОДИНA**

Стратегија развоја социјалне заштите за период 2008 -2015 године, урађена је и усвојена, од стране Скупштине општине Бијељина, крајем 2008. године. Стратегијом је предвиђено да њено провођење и реализацију задатака води, прати и координира одбор. У том циљу Скупштина општине Бијељина донијела је 31. марта 2009. године Рјешење о именовању Координационог одбора за социјалну заштиту који броји 21 члана из редова одборника, представника невладиних организација, школа, административне службе општине, Центра за социјални рад, медицинске установе, корисника услуга и Мјесних заједница.

По формирању Координациони одбор је сачинио Оперативни план и програм реализације задатака проистеклих из Стратегије. У циљу ефикасније релизације Стратегије у оквиру Одбора формирано је шест тимова:

- Тим за бригу о дјеци и омладини

- Тим за заштирту инвалидних и лица са посебним потребама

- Тим за заштиту материјално необезбијеђених и старих лица

- Тим за заштиту породице и подстицај наталитета

- Тим за превенцију социопатолошких појава код дјеце и омладине

- Тим за превенцију насиља у породици и трговине људима

На чело тимова постављени су одборници Скупштине општине изузев за тимове за насиље и превенцију социопатолошких појава код дјеце и омладине које воде представници Центра за социјални рад. Тимови су углавном састављени према стручности и афинитету чланова. Сваки тим је, на основу Акционог плана Координационог одбора, сачинио властити План и програам рада на реализацији задатака из стратегије који се односе на област коју тим покрива. Акциони план и програм Координационог одбора дат је по годинама, задацима, носиоцима активности и роковима за реализацију задатака те ће на тај начин бити дат преглед реализације задатака из Стратегије.

Како је ранијем Координацином одбору истекао мандат Градоначелник је донио Рјешење о именовању новог. Нови Координациони одбор је по конституисању организовао састанке тимова, с циљем да се анализира досадашња реализација задатака и утврде задаци и активности до краја реализације стратегије (2015 година).

С oбзиром да је Скупштини града за сваку претходну годину била достављана Информација о реализацији Стратегије у претходном периоду, ова Информација сачињена је као пресјек свих активности на реализацији Стратегије од 2008 до 2015 године.

2.

**Реализација Стратегије – хронолошки**

У 2008. години израђена је Стратегија развоја социјалне заштите за период 2008 – 2015. година. Констируисан је Координациони одбор за социјалну заштиту и формирани радни тимови по областима. Координациони одбор као и тимови израдили су Планове и програме реализације задатака у периоду провођења Стратегије. Урађен је пословник о раду Координационог одбора и договорен начин функционисања Координационог одбора и његове комуникације са тимовима.

У 2009. години приступило се конкретној реализацији задатака дефинисаних Стратегијим и преточеним у планове и програма по тимовима.

- Израђен је Пројекат промовисања хранитељства, урађен програм и кренуло се у реализацију

- Настављена је реализација раније започетог пројекта Рано откривање дјеце и омладине са сметњама у развоју

- Започете активности на превенцији малољетничке деликвенције израдом процјене стања у овој области и приједлига програма превенције.

Дио активности предвиђен за реализацију у 2009. години пренешен је у наредну годину, тако да су поред задатака предвиђених за 2010. годину реализовани и ти задаци из претходне године.

Обзиром да неки задаци нису у потпуности реализовани у 2009, Из претходне године пренешени су и у овој години реализовани задаци:

- Израда Акционог плана активности на превенцији малољетничке делинквенције

- Формиран је тим за праћење и реализацију Акционог плана превенције

- Потписан протокол о спречавању насиља у породици,

- Потписан протокол о сарањи и дефинисању процедура између Центра за социјални рад и здравствене установе у циљу ефикаснијег рјешавања проблема социјалне категорије становништва.

- Учињени су почетни и значајни кораци у кадровском и материјалном јачању Центра за социјални рад

Поред наведених активности, пренешених из претходне године, реализовани су и задаци из текуће године:

- Започет је рад на стратегији јачања подршке породици

- Покренут пројекат „Сигурна кућа“

- Урађен програм превенције асоцијалног понашања младих

Међутим, јако је мало урађено по питању лица са посебним потребама и инвалидних лица тако да зацртане активности: Израда локалног плана за лица са посебним потребама, формирање Службе гестовних тумача и израда пројекта Интеграција лица са посебним потребама у локалној заједници иако планиране нису реализоване.

Такође су остали нереализовани, задаци израде програма Радно и волонтерско ангажовање младих и програма Едукација младих који се припремају за брак, те је потребно, у наредном периоду, позабавити се овим питањима.

3.

У периоду 2011 до 2014. године највише је урађено на проблемима превенције малољетничког преступништва. Поред редовних активности, општински Тим за праћење и реализацију Акционог програма превенције, реализована је едукација ученика, родитеља и наставника у овој области у три градске школе , а касније се овај програм реализовао у још пет школа са сеоског подручја. Значајно је истаћи да су нам у овом послу помогли НВО Биро за људска права из Тузле, те Министарство образовања и културе РС које нам је омогућили приступ школама.

С обзиром да је овај период остао првенствено као простор за реализацију зацртаних а нереализованих задатака у претходном периоду као и неких других, непланираних а искрслих питања активности Координационог одбора су биле усмјерене у том правцу. У том смислу реализовано је:

- Изрђен је и реализован пројекат отварања Kлуба за стара лица у МЗ „Вук Караџић“ уз значајан допринос и подршку Градоначелника.

- Урађена је и стављена у функцију „Сигурна кућа“

- Воде се активности око изградње новог објекта Центра за социјални рад и Дневног центра за лица са посебним потребама

- Извршано је снимање потреба породица и израђени планови индивидуалне помоћи породицама у стању социјалне поптребе

- Између субјеката локалне заједнице Потписан протокол о сарадњи на сузбијању прошења.

У 2015. завршној години, почела је реализација два значајна пројекта. У току је изградња новог објекта Центра за социјални рад и Девног центра за дјецу са посебним потребама из средстава локалне заједнице и донатора.

Средствима донатора опрема се и оспособљава објекат за Дневни центар за дјецу у ризику који ће Центру, за почетак, бити уступљен на двије године.

**Закључак**

Анализом Акционог плана за провођење Стратегије Координациони одбор је констатовао да је већина предвиђених активности реализована. Нису, у предвиђеном року, реализовани одређени задаци који су били условљени објективним околностима, првенствено недостатком средстава али је сада и њихова реализација у току.

Обзиром да се период реализације досадашње Стратегије завршава са овом годином, а да је у међувремену усвојена Стратегија развоја града Бијељина за период 2014-2023 година, сматрамо да је у циљу унапређења социјалне заштите у Граду, потрено урадити План развоја социјалне заштите у наредних пар година. Носиоци активност на израда Плана били би Одјељење за друштвене дјелатности Града и Центар за социјални рад Бијељина.

**Бијељина, октобар 2015. године.**

**За Коорднинациони одбор**

**Др Милица Ловрић, предсједник**